Številka: 410-671/2020

Datum: 14. 1. 2021

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 22. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Investicijskega programa (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 3 Ptuj – Markovci - Gorišnica«** |
| **PRIPRAVIL:** | Oddelek za gospodarske dejavnostiTina Zamuda, višja svetovalka |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO****DELOVNO TELO:** | Odbor za finance, Odbor za okolje in prostor ter gospodarsko infrastrukturo, Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Investicijskega programa (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 3 Ptuj – Markovci - Gorišnica« v predloženem besedilu. |

Nuška Gajšek

županja

Priloge:

* Investicijski program »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 3 Ptuj – Markovci - Gorišnica«
* Predlog Sklepa o potrditvi Investicijskega programa (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 3 Ptuj – Markovci - Gorišnica«

PREDLOG

januar 2021

Na podlagi 13. in 20. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI INVESTICIJSKEGA PROGRAMA (IP) »GRADNJA REGIONALNIH KOLESARSKIH POVEZAV ZA ZAGOTAVLJANJE TRAJNOSTNE MOBILNOSTI V SPODNJEM PODRAVJU – ODSEK 3 PTUJ – MARKOVCI - GORIŠNICA«**

**1.**

Mestni svet Mestne občine Ptuj potrjuje Investicijski program (IP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 3 Ptuj – Markovci - Gorišnica«.

**2.**

Projekt je sofinanciran s sredstvi Evropskega sklada za regionalni razvoj, Ministrstva za infrastrukturo ter sredstvi proračuna nosilke projekta Mestne občine Ptuj in partnerskih občin.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-671/2020

Datum:

**Obrazložitev:**

Na podlagi drugega povabila v okviru Dogovora za razvoj regij je osem občin iz Spodnjega Podravja (Hajdina, Kidričevo, Majšperk, Dornava, Juršinci, Markovci, Gorišnica in Ptuj) pristopilo k pripravi projekta Gradnja regionalnih kolesarskih povezav za zagotavljanje trajnostne mobilnosti v Spodnjem Podravju. V mesecu februarju 2018 so vsi občinski sveti partnerskih občin in Mestni svet Mestne občine Ptuj sprejeli dokument identifikacije investicijskega projekta, kjer so bili obravnavani štirje odseki kolesarskih povezav (odsek 1: Ptuj – Hajdina – Kidričevo – Majšperk, odsek 2: Ptuj – Dornava – Juršinci, odsek 3: Ptuj – Markovci – Gorišnica, odsek 4: Ptuj – Dornava). Zaradi podražitve projekta in pomanjkanja evropskih sredstev je Mestna občina Ptuj morala sprejeti odločitev, da k izvedbi odseka 4 (Ptuj – Dornava) ne bo pristopila, s čimer so se strinjale tudi partnerske občine. S tem so se sofinancerska sredstva iz tega odseka prerazporedila na ostale odseke. Delno je trasa odseka 4, ki je potekala po območju Mestne občine Ptuj sedaj priključena k odseku 3, da se zagotovi zveznost z občino Markovci.

Projekt Gradnja regionalnih kolesarskih povezav za zagotavljanje trajnostne mobilnosti v Spodnjem Podravju je bi uvrščen v Dogovor za razvoj regije v okviru prednostne naložbe 4.4 Spodbujanje multimodalne urbane mobilnosti. Za celoten projekt so bila odobrena evropska sredstva za regionalni razvoj v višini 7.425.198,54 EUR in sredstva Ministrstva za infrastrukturo v višini 1.856.299,64 EUR.

V 2. fazi prijave za neposredno potrditev operacij na Ministrstvo za infrastrukturo posamezni odsek predstavlja samostojen projekt. Rok za oddajo projektov je 31. 1. 2021. V okviru skupnega javnega naročila za projektiranje štirih odsekov je bila dne 28. 8. 2019 podpisana pogodba za projektiranje odseka 3 Ptuj – Markovci - Gorišnica. Trenutno je projekt v zaključni fazi pridobivanja soglasij k projektu. Aktivno pa poteka tudi pridobivanje zemljišč na terenu.

Namen projekta je izgradnja regionalne kolesarske povezave med Mestno občino Ptuj, Občino Markovci in Občino Gorišnica za zagotavljanje dnevne mobilnosti med Ptujem kot regijskim središčem z izobraževalnimi, upravnimi, storitvenimi dejavnostmi z zalednimi gravitacijskimi naselji in sosednjimi občinami. V okviru projekta bo vzpostavljene 12 km kolesarske povezave.

Celotna trasa je razdeljena na 9 odsekov. Dodatno je trasa razdeljena med občinami. Štirje odseki so v Mestni občini Ptuj, en odsek v Občini Markovci in štirje odseki v Občini Gorišnica. Trase pododsekov potekajo večji del po na novo urejenih poteh, deloma pa po obstoječih poteh. Na novo urejene poti potekajo ob glavni cesti G1-2/0249, lokalnih cestah LC 326121, LC 076101, LC 602701 in LC 102021. Del trase poteka tudi po lokalni cesti LC 102021.

Strokovna podlaga za oceno vrednosti investicije je projekt za izvedbo – PZI, ki ga je izdelalo podjetje Proinfra d.o.o. Skupna vrednost projekta Gradnja regionalnih kolesarskih povezav za zagotavljanje trajnostne mobilnosti v Spodnjem Podravju – odsek 3 Ptuj – Markovci - Gorišnica znaša po projektantski oceni 3.492.273,41 EUR, kar je za 839.394,54 EUR več kot je bilo predvideno v DIIP. Višina sofinanciranja znaša 2.032.314,82 EUR.

V nadaljevanju v tabelah podajamo oceno vrednosti in vire financiranja za del trase, ki poteka po Mestni občini Ptuj.

 **Ocena celotnih investicijskih stroškov projekta – Mestna občina Ptuj**

|  |  |  |  |
| --- | --- | --- | --- |
|   |   | **brez DDV in drugih davkov** | **z DDV in drugimi** **davki** |
| 1 | Investicijska dokumentacija (IP, PIZ, vloga) | 1.095,57 | 1.336,60 |
| 2 | Projektna dokumentacija | 48.600,48 | 59.292,59 |
| 3 | Zemljišča | 65.552,42 | 70.073,95 |
| 4 | Gradnja | 938.350,00 | 1.144.787,00 |
| 5 | Nadzor | 9.464,00 | 11.546,08 |
| 6 | Informiranje in obveščanje | 409,84 | 500,00 |
| **7** | **Skupaj** | **1.063.472,31** | **1.287.536,22** |

**Viri financiranja – Mestna občina Ptuj**

|  |  |  |  |  |
| --- | --- | --- | --- | --- |
| **Viri financiranja** | **2020** | **2021** | **2022** | **Skupaj**  |
| Evropski sklad za regionalni razvoj | 0,00 | 0,00 | 478.657,85 | 478.657,85 |
| Ministrstvo za infrastrukturo | 0,00 | 0,00 | 119.664,46 | 119.664,46 |
| Mestna občina Ptuj | 14.966,54 | 46.336,60 | 627.910,77 | 689.213,91 |
| **Skupaj** | **14.966,54** | **46.336,60** | **1.226.233,08** | **1.287.536,22** |

Del projekta, ki se nanaša na Mestno občino Ptuj je sofinanciran v višini 598.322,31 EUR, od tega 478.657,85 EUR iz Evropskega sklada za regionalni razvoj, 119.664,46 EUR s sredstvi Ministrstva za infrastrukturo. Lastna udeležba znaša 689.213,91 EUR. Neupravičen strošek na projektu predstavlja davek na dodano vrednost.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Tina Zamuda

Nuška Gajšek

 županja